Държавен вестник, бр. 58, 2016 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  58
съобщенията и информационните технологии 
на Ислямска република Иран (наричани по-
нататък „Страните“),
Като отчитат, че развитието на информа-
ционните технологии и съобщенията е важен 
фактор за икономическото, техническото и 
социалното развитие на народите;
Като признават важността на развитието на 
информационните технологии и съобщенията 
(ИТС) за задълбочаването на отношенията 
между двете страни, както и за разширяването 
на двустранното сътрудничество и междуна-
родната търговия;
Като отбелязват необходимостта от взаимно 
сътрудничество за развитието на съобщителни 
услуги от последно поколение, модернизиране 
на съобщителната инфраструктура и мрежи, 
насърчаване на информационните мрежи 
за данни, както и развитие на електронната 
търговия и другите услуги на информацион-
ното общество; 
Като отчитат взаимната полза за двете 
Страни от насърчаването и подкрепянето на 
партньорства, съвместни търговски предпри-
ятия и съвместни научно-развойни проекти 
във всички области, свързани с ИТС;
Като възнамеряват да насърчават реципроч-
ното сътрудничество при взаимни инвести-
ции, техническо развитие и разширяване на 
пазарите в сектора на ИТС; както и 
Като желаят да засилят и задълбочат от-
ношенията на сътрудничество по различни 
въпроси, включително държавната политика, 
в сферата на глобалното информационно 
общество;
Решиха следното:
Член 1
Целта на настоящия Меморандум за раз-
бирателство (МР) е да насърчи сътрудничест-
вото между Страните в областта на ИТС в 
съответствие с националното законодателство 
във всяка страна и на базата на равенство, 
реципрочност и взаимна изгода. 
Член 2
Сътрудничеството между Страните обхва-
ща следните области:
2.1. Политики в областта на информаци-
онното общество и съобщенията;
2.2. Политика в областта на широколен-
товия достъп;
2.3. Управление на интернет;
2.4. Платформи за стандартизация в ИТС; 
2.5. Сътрудничество в областта на услугите 
на информационното общество, включително 
електронната търговия;
2.6. Обмен на посещения и делегации на 
експерти и професионалисти;
2.7. Осъществяване на връзки с други прави-
телствени или неправителствени организации;
2.8. Провеждане на семинари и симпозиуми; 
2.9. Пощенска политика и сътрудничество 
между избраните пощенски оператори;
2.10. Други форми на сътрудничество по 
договорка между Страните.
Член 3
Всяка Страна определя старши предста-
вител за контактно лице по координация на 
всички въпроси, отнасящи се до настоящия МР. 
Член 4
1. Разпоредбите на настоящия МР се 
осъществяват в съответствие със законите и 
регулациите на всяка от Страните, както и в 
съответствие на препоръките и действащите 
норми на Всемирния пощенски съюз (ВПС) 
и Международния съюз по далекосъобщения 
(МСД). 
2. Този МР се реализира в съответствие с 
наличните финансови и други съществуващи 
ресурси на всяка от Страните. 
Член 5
Всяка от Страните се задължава да не раз-
крива информацията, придобита по силата на 
този МР, на трета страна без предварителното 
съгласие на другата Страна. 
Член 6
Този МР може да бъде изменян чрез 
писменото взаимно съгласие на Страните в 
съответствие с правните норми, действащи 
във всяка Страна. 
Член 7
Всички спорове между Страните, произти-
чащи от тълкуването и прилагането на този 
МР, се разрешават приятелски посредством 
преговори/консултации по дипломатически 
път.
Член 8
1. Този Меморандум за разбирателство 
влиза в сила от датата на подписването и се 
сключва за срок 5 години.
2. Той се подновява автоматично за по-
следователни срокове от 5 години, освен ако 
някоя от Страните не информира в писмена 
форма, най-малко 6 месеца преди изтичането 
на срока, за желанието си да го прекрати. 
Подписано в два оригинални екземпляра, 
всеки от които на български, персийски и 
английски език, като всички текстове имат 
еднаква сила, на 11 юли 2016 г. в Техеран. В 
случай на различия в тълкованието за ме-
родавен се счита текстът на английски език.
За Министерството на 
транспорта, информа-
ционните технологии и 
съобщенията на Репуб­
лика България:
За Министерството 
на съобщенията и 
информационните тех-
нологии на Ислямска 
република Иран:
Ивайло Московски,
Махмуд Ваези,
министър
министър
5901